Andras (Eesti Täiskasvanute koolitajate assotsiatsioon) andis uutele (ja  uuendajatele) andragoogidele kätte kutsed oma traditsioonilisel jõuluseminaril. Sealhulgas sain ka mina kätte oma andragoogi III kutse:)    Jõuluseminari kohaks oli valitud Köismäe torn ja enne pidulikku osa saime vaadata ja kuulata Tarmo Männardi esitluses kolme vahvat talvelugu. Nendeks olid "Hamster, kes sõi ära jõuluvana", "Lumememmed ja elu ime" ning "Väike külmapoiss, kes maalis värvidega" - kus on tegelasteks hamster, kes sööb ära lastele mõeldud apelsinid ja paneb jõuluvana oma suus asuvasse riiulisse; kaks lumememme, kes otsustavad elada jäätiselaos kevadeni, et tunda soojust ja näha värvilist loodust; ning külmapoiss, kes tahab maalida akendele värvilisi jäälilli.